Bybelskool » Wat beveel God in die vierde gebod? – Hebreërs 10:23-25
Kom ons hou ook styf vas aan die hoop wat ons bely, want ons kan op God staatmaak; Hy sal doen wat Hy beloof het. Laat ons voortdurend aandag gee aan mekaar – oor hoe ons mekaar kan aanspoor tot liefde en goeie dade. En laat ons tog nie – soos party gemeentelede die gewoonte het – versuim om die gemeentebyeenkomste by te woon nie. Kom ons moedig mekaar aan, nog meer omdat ons sien dat die dag van Christus se koms al hoe nader kom. (NLV)
1. Die byeenkomste van die geloofsgemeenskappe is van kardinale belang, sê die skrywer van die Hebreërbrief. Hoekom? Watter boodskap het dit vir jou en jou eie geloofsgemeenskap?
2. Loof die Here dat Hy vir ons 'n geloofsgemeenskap gee wat die hoop vir die dag van Christus lewend kan hou in ons. Aan wie kan jy aandag gee? Vir wie kan jy aanspoor en aanmoedig?
3. Lees die verse later vandag weer om jou te herinner aan die belangrikheid van die geloofsgemeenskap. Bid vir en/of bel 'n geloofsgenoot ter aansporing en aanmoediging.
4. Jy kan later vanaand die verse weer lees in die konteks van Hebreërs 10 en my bydraes daaroor: Hebreërs 10:19-39 – Laat ons die heiligdom ingaan met vrymoedigheid.